ว่าน จื่อเหลียง

ว่าน จื่อเหลียง (; เกิด 25 กรกฎาคม ค.ศ. 1957 ที่มณฑลกวางตุ้ง จีนแผ่นดินใหญ่) เป็นนักแสดงชายชาวฮ่องกง ว่าน จื่อเหลียง เกิดที่ฮ่องกงในครอบครัวชาวฮากกา และกลายมาเป็นนักแสดงโทรทัศน์ของช่องเอทีวีในช่วงทศวรรษที่ 1970 ต่อมา เขาย้ายมาสังกัดสถานีโทรทัศน์ทีวีบีในช่วงทศวรรษที่ 1980 ซึ่งได้แสดงในละครโทรทัศน์ยอดนิยมหลายเรื่อง ว่าน จื่อเหลียง ร้องเพลงสำเนียงฮากกาชื่อ “客家山歌最出名” ในรายการโทรทัศน์ของทางช่องทีวีบี ซึ่งจัดทำขึ้นเป็นพิเศษเพื่อเขา เขาได้รับรางวัลม้าทองคำ

ว่าน จื่อเหลียง เข้าสู่วงการบันเทิงด้วยการเป็นนักแสดงในสังกัดสถานีโทรทัศน์เอทีวี(ATV) ในช่วงยุคทศวรรษที่ 70 ต่อมาได้หันมาร่วมงานกับทางสถานีโทรทัศน์ทีวีบี(TVB) ในช่วงยุคทศวรรษที่ 80 ต่อเนื่องยาวนานถึงยุคทศวรรษที่ 90 เขารับแสดงทั้งบทพระเอกและบทสมทบจนมีชื่อเสียงโด่งดังที่สุดคนหนึ่งของวงการละครชุดฮ่องกง มีผลงานละครชุดที่โดดเด่นและได้รับความนิยมอย่างสูงหลายต่อหลายเรื่อง อาทิเช่น จางซานฟง ฤทธิ์หมัดสะท้านบู๊ลิ้ม , ศึกสายเลือด , ยอดยุทธจักรมังกรฟ้า ,  เล็กเซียวหงส์ '', ซิ ยิ่นกุ้ย , คู่ทรนง , เจงกิสข่าน ผู้พิชิต , เพลิงรักเพลิงแค้น , ศึกสองตระกูลใหญ่ , มรสุมชีวิต เป็นต้น 

ด้านการแสดงภาพยนตร์ เขาหันมาแสดงภาพยนตร์ในช่วงกลางทศวรรษที่ 80s แต่เริ่มมีผลงานโดดเด่นช่วงปลายยุค 80s มีผลงานแสดงนำเดี่ยวและร่วมกับนักแสดงชื่อดังหลายคน เช่น มีผลงานร่วมกับโจว เหวินฟะ ในภาพยนตร์เรื่อง ต้นตระกูลโหด (Tragic Hero ,1987) บริษัทโหด (Rich and Famous ,1987) ผลงานร่วมกับโจว ซิงฉือ ในเรื่อง โหดแค่แหลก (He Who Chases After The Wind ,1988) ผลงานร่วมกับหลิว เต๋อหัว ในเรื่อง ทะลุกลางอก (As Tears Go By ,1988) แหย่หางไอ้เข้ (Crocodile Hunter ,1989) หักเสือถึงเขี้ยว (China White ,1989) รวมหัวเป็นแก็งค์ ถึงจะแรงแล้วอยู่รอด (Gangland Odyssey ,1990) ฟ้านี้ใหญ่ได้คนเดียว (Casino Tycoon ,1992) เจาะเหลี่ยมคน 2 ตอน ถล่มลาสเวกัส (The Conmen in Vegas ,1999) เป็นต้น

ว่าน จื่อเหลียง เขาได้รับยกย่องในวงกว้างทั่วเอเชียว่าเป็น "นักแสดงเจ้าบทบาท" แห่งวงการบันเทิงฮ่องกง การแสดงแนวโอเวอร์แอ็คติ้ง และการแสดงออกทางสีหน้า แววตา ได้รับการยอมรับไปทั่วเอเชีย เขายังเป็นขวัญใจหรือไอดอล และเป็นต้นแบบการแสดงของนักแสดงชื่อก้องโลกอย่าง โจว ซิงฉือ และ หลิว เต๋อหัว อีกด้วย    

ชีวิตส่วนตัว สมรสกับเถียน นิว (恬妞) ซึ่งเป็นนักแสดงเช่นกันในปี ค.ศ. 1992 และต่อมาในปี ค.ศ. 1996 ทั้งคู่ก็ได้หย่าร้างกัน ต่อมาว่าน จื่อเหลียง ได้สมรสใหม่กับ กัว หมิงหลี (郭明黎) ในปี ค.ศ. 2002 ปัจจุบัน มีปัญหาด้านสุขภาพ ไม่รับงานแสดงแล้ว

ผลงาน
 ภาพยนตร์ (บางส่วน) 
ยุทธจักรจิ้งจอกฟ้า (1984)
กู๋ หว่า ไจ๋ 4 อันธพาลกวนเมือง (1997)
กู๋ หว่า ไจ๋ 5 ฟัดใหญ่เมืองตะลึง (1998)
เจาะเหลี่ยมคน 2 ตอน ถล่มลาสเวกัส (1999)
เกิดมาเป็นเจ้าพ่อ (2000) 
The Jade and the Pearl (2010) 
Bruce Lee, My Brother (2010)

 ละครชุดทางโทรทัศน์ (บางส่วน) 
ยอดยุทธจักรมังกรฟ้า (1979)
จางซานฟง ฤทธิ์หมัดสะท้านบู๊ลิ้ม (1980)
ซิยิ่นกุ้ย ผู้พิชิตตะวันออก (1985)
คู่ทรนง (1986)
เจงกิสข่าน (1987)
 นรกแตก (1989)
เพลิงรักเพลิงแค้น (1990)
เลือดล้างตระกูล (1991)
ศึกสองตระกูลใหญ่ (1992)
ตี๋ใหญ่เลือดมังกร (1993)
มรสุมชีวิต (1995)

 อ้างอิง 

แหล่งข้อมูลอื่น





หมวดหมู่:บุคคลที่เกิดในปี พ.ศ. 2500
หมวดหมู่:บุคคลที่ยังมีชีวิตอยู่
หมวดหมู่:นักแสดงฮ่องกง
หมวดหมู่:นักแสดงจีน
หมวดหมู่:พุทธศาสนิกชนชาวฮ่องกง
หมวดหมู่:ผู้ชนะรางวัลม้าทองคำสาขานักแสดงนำชายยอดเยี่ยม